vanilla-daisies:
pout.
ُ
يمكن كلنا عندنا ذاك الشخص الي نكلمه من نصحا لين ننام نصبّح عليه بالخير و نمسيه بخير , نسأل عنه كل وقت فاضين او مشغولين ، نحب نكلمه حتى لو ما عندنا سالفه .. صديق , صديقه , اخ , اخت , واحد من الأهل او حتى حبيب .. تكلمه و طول الوقت تكون مبتسم للشاشه تستفز الي حولك يسألك : شهالضحكه مين قاعد تكلم ! , الي تحب يرد عليك بنفس الدقيقه و تخاف إذا تأخر رده او يمكن تزعل بعد , اللي لما تكون ضايقه فيك الدنيا و مو طايق شي يكون هو الوحيد الي ما يتركك و يقدر يغير مزاجك و يروقك ما يتركك إلا لما تقول الي بقلبك , لين يشوف ضحكتك او حتى يحسك فرحت شوي او خفت ضيقتك , فاضيلك بكل وقت جاهز يسمعك , يفهمك و تفهمه , يتحمل مزاجك السيء و طبعك الغريب و سلبيتك و تشاؤمك , يشجعك و يعطيك امل كبير , تقول له كل شي يصيرلك حتى لو كان سخيف , الصريح الي لو غلطت بيقولك تراك غلطان , الي يحفظ سرك وما تخاف تقوله شي , الي تدعي له قبل ما تدعي لنفسك , الي ما تقدر تستغني عنه و تحس ان يومك ناقص بدونه و بدون سوالفه , الي كل الي حولك يعرفون انه غير بالنسبه لك , $"
و بالمناسبه هالشخص اِلي قاعدين نتكلم عنه اهو الشخص اِلي انت قاعد تفكر فيه و بمواقفك معه طول ما انت قاعد تقرأ هالبي سي تكفى لا تخسره ترا والله شيء جميل و مو بهالسهوله تلقاه !!
Pie 💜
(Source: electrifyed, via infected-dreams)